Se vedec redusit ad aguesta situacion inexplicabla, que se cride minjar-se es codes, causa orribla, que vò díder dies sense pan, nets sense dormir e sense lum, larèr sense huec, setmanes sense trabalh, avier sense esperança; era levita trincada pes codes, eth chapèu vielh que hè arrir as joenes, era pòrta que se trape barrada de nets perque non se pague ara patrona, era insoléncia deth portièr e deth tauernèr, era burla des vesins, es umiliacions, era dignitat otratjada, eth trabalh de quinsevolh classa acceptat, es desengusti, er amarum, er aclapament.